Ons moet nóú al op post-korona voorberei | Maroela Media\nWanneer probleme opgemerk word nog voordat hulle opduik, is dit maklik om dit reg te stel. Maar wag jy totdat hulle opduik, is die medisyne te laat omdat die siekte ongeneesbaar geword het.\nNiccolò Machiavelli, wat bogenoemde geskryf het, is nie juis beroemd vir die goeie werksetiek wat hy voorgestaan het nie. Die raad wat hy in The Prince gee, is só omstrede dat daar bespiegel word of hy die boek nie dalk as satire bedoel het nie. Tog is daar belangrike lesse wat ’n mens by Machiavelli kan leer – al is dit net om voorbereid te wees op hoe die staat homself moontlik kan gedra. Hy gaan voort:\nDit gebeur ook in staatsake, want as die booshede wat opduik, wel voorspel is (wat slegs deur wyse mense gedoen kan word), kan hulle baie vinnig uit die weg geruim word. Wanneer hulle egter toegelaat word om te gedy op ’n wyse wat vir almal sigbaar is omdat dit nie voorspel is nie, is daar geen oplossing meer nie.\nIn die hitte van die koronawarboel is dit maklik om verstrengel te raak in die histerie en die golwe van media-inligting. Dit kan ’n verlammende effek op ons hê, wat tot gevolg het dat ons só in die hier en die nou vasgevang word dat ons nie meer kan sien wat besig is om rondom ons te gebeur nie – hoe die wêreld besig is om te verander en hoe ons self ook onder hierdie omstandighede gaan verander.\nDie wêreld ná korona\nForeign Policy het sover gegaan as om te verklaar: “The pandemic will change the world forever.” Dit klink na ’n dramatiese stelling en is dalk oordrewe. Die wêreld gaan ná die koronapandemie wel anders lyk – maar dit gaan nie ’n ander wêreld wees nie.\nGroot politieke verwikkelinge is besig om te gebeur. Ons kan dit op internasionale, nasionale en gemeenskapsvlak sien. Terselfdertyd gaan sekere dinge dieselfde bly. Die politieke landskap gaan verander, maar die spanning tussen die Ooste en die Weste sal voortduur; die ANC gaan nog steeds die ANC wees; samesweringsteoretici sal steeds bestaan (en waarskynlik meer prominent wees); en die “take back the land”-groep gaan nie verdwyn nie – om maar ’n paar voorbeelde te noem.\nOns kan aanvaar dat dié wat van voorneme is om ons regte te beperk, reeds hul strategieë by hierdie veranderings begin aanpas. As ons dit nie ook doen nie, gaan daar ná die krisis – soos Machiavelli waarsku – nie meer ’n remedie wees om daarop te reageer nie.\nOns kan reeds verwikkelings identifiseer en solank bespiegel wat die gevolge daarvan gaan wees. Só kan ons ook voorberei op wat waarskynlik in die toekoms gaan gebeur.\nDit is waarom Sun Tzu sê:\nHy wat die oorlogsveld eerste beset en gemaklik op sy vyande wag, is op sy gemak. Hy wat egter later op die toneel aankom en die geveg haastig betree, is vermoeid. En daarom bring dié wat oorlogvaardig is die vyand na die slagveld toe en word nie deur hom soontoe gebring nie.\nHy sê voorts dat ’n goeie generaal sy opponent se planne ontleed sodat hy sy sterk- en swakpunte vooraf kan identifiseer ten einde in sy eie strategie daarvoor voorsiening te maak.\nDie koronavirus gaan waarskynlik ’n herrangskikking van prioriteite meebring, ook vir regerings. Ons móét hierdie skommeling van prioriteite met redelike sekerheid kan voorsien, maar – nóg belangriker – dit spoedig kan identifiseer wanneer dit wel neerslag vind. Natuurlik bring dit ook mee dat ons sal moet herbesin oor waarop ons ons energie sal bestee.\nVooruitskouing – Suid-Afrika\nDie moontlike gevolge van die staat van inperking is meer omvattend as wat baie van ons besef. Dit is veral belangrik om rekening te hou met die gevolge van die staat van inperking op die terreine van die politiek, burgerregte en die ekonomie.\nOp politieke terrein word Cyril Ramaphosa wyd geloof vir sy optrede om die verspreiding van die virus te beperk – veral onder sy kritici. Sy goedkeuringskoers is waarskynlik nou hoër as ooit tevore. Ironies genoeg lyk dit egter of die mense wat nie vir hom gestem het nie, sy versoeke die meeste gehoorsaam, terwyl dié wat wel vir hom gestem het, hulle die minste aan hom steur. Terselfdertyd boesem die meeste van sy kabinetslede nie juis vertroue in nie en lyk dit asof hulle die toename in mag geniet wat hulle weens die ramptoestand gekry het. Ramaphosa gaan waarskynlik met ’n groter mate van selfvertroue optree, maar mededinging en agterdog binne-in die regerende party gaan waarskynlik ook toeneem. Groter publieke vertroue in die president kan die teenoorgestelde uitwerking binne-in die regerende party hê.\nWat burgerregte betref, is daar tans bykans geen burgerreg wat nie ingeperk word nie. Die beperkings op ons reg op vryheid van beweging (ons mag ons huis slegs onder sekere omstandighede verlaat), ekonomiese aktiwiteite (sake-ondernemings moes hul deure sluit) en vryheid van spraak (as jy fopnuus oor die virus versprei, kan jy tronk toe gaan) is ooglopend. Daar is egter ook ander regte wat tans beperk word, soos ons reg op privaatheid (selfoontegnologie word gebruik om mense se bewegings na te spoor wat positief vir COVID-19 getoets het, asook dié wat met hulle in kontak was), onderwys (skole is noodgedwonge gesluit), en vryheid en sekuriteit van die persoon (jy kan gedwing word om vir korona getoets te word) – om maar net ’n paar te noem. Die regstelsel het grootliks tot stilstand gekom omdat slegs dringende howe nog funksioneer. Ons moet ook beskuldigdes in duisende misdaadverhore in ag neem wat nie tans in die hof is nie en dus óf op straat is óf in aanhouding is sonder om verhoor te word (waar dit ook ’n ekstra las op die staat plaas). Dan praat ons nog nie van die sogenaamde waarborge in die Grondwet wat nog minder realisties gaan wees wanneer die ekonomiese gevolge van die staat van inperking merkbaar word nie. Ek verwys hier na die sogenaamde tweedegenerasieregte in die Grondwet, soos die reg op behuising, die reg om te werk en die reg op voedsel.\nOns moet geen illusies hê oor wat met die ekonomie gaan gebeur nie: Die ekonomie word ernstig deur die staat van inperking benadeel. Sakeondernemings gaan in groot getalle hul deure sluit; meer as 1 miljoen mense gaan waarskynlik hul werk verloor; staatskuld gaan waarskynlik styg tot by 70% van BBP; en die ekonomie gaan waarskynlik met 5% krimp. Dié syfers is boonop gebaseer op die aanname dat die staat van inperking nie verleng word nie. ’n Paar gerespekteerde ekonome het my egter meegedeel dat dié syfers maar ’n konserwatiewe skatting is … Moody’s Investors Service se onlangse afgradering van Suid-Afrika se kredietgradering na rommelstatus gaan dinge nie makliker maak nie. En let wel: dié afgradering hou meestal verband met swak regeringsoptrede en -beleid en die gevolge daarvan, en nie bloot met die koronavirus nie.\nLiberale, konserwatiewe en linkse denkers loop nou almal en sê dat hulle ná afloop van hierdie krisis vir die wêreld gaan sê: “Ons het julle mos gesê!” Ons ideologieë is die brille waardeur ons na die wêreld kyk, die filters wat ons onwetend gebruik om sin te maak van wat rondom ons gebeur. Om te beweer dat jy nie ’n ideologie of denkraamwerk het nie, spreek bloot van ’n gebrek aan selfkennis – ons almal het een en ons almal gebruik dit elke dag, of ons dit besef of nie. Dit verklaar ook waarom ideologiese denkers die huidige stand van sake in die konteks van hul eie ideologiese verwysingsraamwerk rasionaliseer en met selfvertroue glo dat die korrektheid van hul eie idees hierdeur bevestig word. Ons moet dus nie glo dat enige politieke ideologie weens ’n krisis soos hierdie verslaan gaan word nie. Nie eens die val van die Berlynse Muur was genoeg om Marxisme te stuit nie!\nMense se sentimente gaan wel beïnvloed word, wat goeie én slegte nuus vir verskillende ideologieë gaan wees. Sosialiste en transformasioniste – soos prof. Koos Malan hulle noem – gaan sê dat meer staatsmag en sentralisering van mag nodig is om dié krisis te bestry. Hulle gaan sê dat die vrye mark gereguleer moet word en dat kapitalisme nie oplossings bied nie, veral omdat die besluite van Westers-kapitalistiese regerings soos die VK en Italië beskou word as die rede waarom die impak van Covid-19 in dié state so groot is.\nMense wat die ekonomie nog altyd wou vernietig, het in dié krisis ’n gerieflike verskoning gekry om met die morele hoë grond daarop aan te dring – en as jy nie daarmee saamstem nie, word daar gesê dat jy nie omgee as mense doodgaan nie. Daarteenoor gaan staatsonbevoegdheid in hierdie tye egter die ondoeltreffendheid van groot regerings en die sentralisasie van mag ontbloot, wat nie goeie nuus vir sosialiste is nie.\nLiberales en libertyne gaan die mislukking van die staat uitwys as ’n rede waarom die sentralisasie van mag nie ’n goeie idee is nie. Liberales gaan egter ná hierdie krisis dit ’n bietjie moeiliker vind om mense te oortuig dat hul voorstel – naamlik die verabsoluteerde vryheid van die individu – die oplossing is. Mense gaan ná afloop van die krisis meer ten gunste van gekoördineerde groepoptrede wees en minder toeganklik vir ’n ideologie wat aanvoer dat individue vir hulself moet besluit wat om te doen. Dink maar aan die negatiewe reaksie op die nuus dat daar mense is wat hulle nie aan die inperking steur nie.\nDaarteenoor gaan die inperking waarskynlik tot ’n versterking van konserwatiewe idees lei. Waar liberales nie van grense hou nie omdat dit individue beperk, wil konserwatiewes grense hê en wil hulle ook sien dat dit beheer word. Die koronakrisis gaan die argument vir grensbeheer versterk. Net soos liberales is konserwatiewes ook skepties oor staatsgesag, maar konserwatiewes voer aan dat gesag gedesentraliseer en in gemeenskappe gevestig moet word. Konserwatiewe idees gaan na aanleiding van die krisis meer aanklank vind. Dit beteken egter hoegenaamd nie dat die politici in ’n plek soos Suid-Afrika skielik konserwatief gaan wees nie.\nOm aan te voer dat die verspreiding van die virus beperk moet word, hoef nie te beteken dat die ekonomie vernietig moet word nie. Om die ekonomie te wil red, hoef nie te beteken dat mens niks aan die virus doen nie. Die uitdaging is om ’n gesonde balans te kry. As die virus gestuit word, maar mense kan nie meer brood op die tafel sit nie, gaan dit in elk geval tot groot onrus, plundering, werkloosheid, hongersnood en sterftes lei. Die langtermyngevolge daarvan kan selfs erger as dié van die virus wees. Om téén inperking vir die behoud van die ekonomie te argumenteer, is in baie mense se oë ’n moreel moeilik verdedigbare argument, veral as mens nie ’n alternatiewe plan het nie. Die argument vir die behoud van die ekonomie – en dus dat mense steeds in staat moet wees om te kan werk en vir hul gesinne te kan sorg – is júís ’n morele argument, hoewel baie mense dit nie so sien nie. AfriForum se standpunt is dat daar wel stappe gedoen moet word om die verspreiding van die virus te beperk. Dit beteken egter nie dat daar nou ’n carte blanche op staatsingryping kan wees nie. Dit is beter om by ander lande eerder as China te leer, soos Suid-Korea, Singapoer en Taiwan. Suid-Afrika se regerende elite is egter ideologies, polities en andersins sterk aan China verbind. Dit beïnvloed hul objektiwiteit en kan ’n hindernis wees om ander, meer gepaste en suksesvolle, benaderings te identifiseer en te volg.\nDie spanning tussen die Ooste en die Weste gaan nie afneem nie. Daar kan moontlik ’n versnelde magsverskuiwing van Wes na Oos wees. Lande soos Suid-Korea en Singapoer word beskou as die lande wat die beste op die krisis gereageer het – ook omdat dié lande meer direkte ervaring met sowel pandemies as China het. China beweer ook dat hulle die krisis onder beheer het en hulle word daarvoor geprys (hoewel China se syfers verdag is). Die reaksie van Westerse lande was stadig, ongekoördineerd en gekenmerk deur onderlinge twis en faksiepolitiek. Die Ooste praat oënskynlik uit een mond en hul boodskap word konsekwent oorgedra. Die Weste kom wispelturig voor.\nState wat homogeen (hoofsaaklik een kultuurgroep) en finansieel relatief sterk is, gaan sterker en meer verenig wees. Liberale kommentators waarsku dat die wêreld meer nasionalisties gaan word. Dit is natuurlik ’n siniese manier om te verwoord dat mense se eie gemeenskappe vir hulle belangriker gaan word – waarmee daar niks fout is nie. Selfbehoud van gemeenskappe gaan ’n veel groter prioriteit vir die meeste mense word. Anders as wat liberale kommentators ons wil oortuig, hoef selfbehoud nie noodwendig tot groter spanning tussen gemeenskappe te lei nie. Dit kan netsowel tot belyning, samewerking en wedersydse erkenning en respek lei. Dit is egter nie te sê dat dit noodwendig en in alle gevalle só gaan uitspeel nie. Lande wat die virus suksesvol beveg, gaan meer verenig wees; lande wat dit ondoeltreffend hanteer, gaan groter spanning tussen gemeenskappe hê.\nDit gaan egter nie bloot oor hoe doeltreffend die krisis hanteer word nie, maar oor die sin van vertroue tussen mense en hul regerings. Anders gestel: die persepsie oor die regering se optrede gaan belangriker wees as die optrede self. Politiek gaan meer oor persepsie en oorreding as oor feite. Politieke leiers wat daarin slaag om hul kiesers te oorreed dat hulle doeltreffend teen die virus opgetree het, gaan sterker word. Politieke leiers wat nie daarin slaag om hul kiesers hiervan te oortuig nie, gaan nie bloot die hou op die ken vat nie en waarskynlik ánder vir hul mislukkings beskuldig. Dit kan tot verhoogde spanning tussen state lei.\nHoewel mense soos Gordon Brown nou vir ’n wêreldregering vra, gaan globalisering waarskynlik ’n terugslag kry – en dit is ook nie slegte nuus nie. ’n Westerling wat dink dat ’n wêreldregering nié sterk deur ’n alliansie tussen die Ooste en Afrika gedryf gaan word nie en dat dié regering nie sterk anti-Westerse sentimente sal bevorder nie, is naïef – om dit lig te stel. Italië se pleidooi aan die EU om hulle te help en die gebrek aan optrede deur die EU het dié internasionale instelling se reputasie groot skade berokken. Die EU se onbeholpenheid tydens die krisis gaan hoogs waarskynlik tot ’n verlies aan vertroue in hierdie instelling lei – asook aan die gedagte van een of ander wêreldregering. Dit beteken nie dat globaliste gaan ophou om daarop aan te dring nie; hulle gaan net meer sukkel om mense daarvan te oortuig. Mense gaan hulle meer na hul eie regerings wend vir oplossings – dit is nou mits hulle voel dat hul regerings hulle verteenwoordig. (Dus, soos ek vroeër genoem het, gaan homogene state sterker word). Gemeenskappe wat ervaar dat hul belange nie deur hul regerings op die hart gedra word nie, gaan meer na hulself kyk vir oplossings. In die mate waartoe globalisering versterk, gaan dit waarskynlik ietwat sterker deur die Ooste gedomineer word, om die redes wat hierbo genoem word.\nVeral in Afrika gaan China ’n groter rol speel. China mag dalk in sekere streke as die muishond van die wêreld beskou word, maar in Afrika word China beskou as die redder wat verligting bring en sukkelende regerings help.\nOf pres. Donald Trump sterker hieruit gaan kom, hang weer eens nie af van wat hy doen nie, maar van wat Amerikaners se persepsies oor sy optrede is. As sy opponente daarin slaag om die neutrales te oortuig dat die koronasterftes voor Trump se kop gegooi moet word, gaan hy skade ly. Aan die ander kant: Sy ekonomiese rekord kan in sy guns tel in die sin dat neutrales só bekommerd is oor hul werk en inkomste dat hulle bereid is om hul stemme vir hom te gee om die ekonomie weer op koers te kry. Dit gesê, moet ons egter die belangrikste les van Amerikaanse presidensiële verkiesings onthou: dat jy nie die neutrales in die middel moet oortuig nie, maar eerder dat jou eie ondersteuningsbasis só sterk oor jou moet voel dat hulle bereid is om in groot getalle vir jou te gaan stem. Met dit in ag genome, lyk dit of Trump se kanse nog goed is.\nIn krisistye word sterk leierskap met lojaliteit beloon. Dink maar aan George W. Bush, wat ’n goedkeuringskoers van 92% gehad het ná die 9/11-aanval; of Winston Churchill se gewildheid tydens die Tweede Wêreldoorlog. Wêreldleiers wat in die oë van hul volgelinge die krisis reg hanteer, gaan gewilder wees as ooit. Dié tipe goedkeuring is egter dikwels van korte duur: George W. Bush se gewildheid het ná 9/11 weer vinnig gedaal; Churchill is ná die oorlog uitgestem.\nWaar ons die ANC en die regering moet dophou\nHierdie krisis gaan vir meeste regerings ’n skommeling in prioriteite tot gevolg hê. Hoe groot dié skommeling gaan wees, moet ons nog vasstel. Aan die een kant sal die skommeling weens die veranderende wêreld wees, maar aan die ander kant sal regerende partye – en veral Marxistiese partye soos die ANC – in die versoeking gelei word om vas te hou aan die mag wat hulle in dié tyd gekry het. Ons sal die volgende baie fyn moet dophou:\nDie ANC word hoofsaaklik deur sy Nasionale Demokratiese Rewolusie (NDR) gedryf. Party ANC-kaders beskryf dit selfs as die ANC se geloof. Die doel van die NDR is om Suid-Afrika op die pad van sosialisme te plaas, en die middel tot die doel is om al meer beheer oor die “levers of power” te kry, soos die ANC dit noem. Die ANC gaan nie hiervan afsien nie.\nMediese beleide soos nasionale gesondheidsversekering gaan waarskynlik hoër op die prioriteitslys wees.\nWeens die inperking het die ANC-regering ’n groot klomp mag in homself gevestig wat dit nie onder normale omstandighede sou hê nie, soos ek hierbo uitgewys het. Die party gaan ongetwyfeld in die versoeking wees om aan hierdie mag vas te klou. Die risiko is nie dat alles net so gaan bly soos wat dit tans is nie, maar eerder dat die ANC slegs gedeeltelik van sy mag sal afsien (of ten minste poog om dit te doen).\nDie ANC gaan onder meer druk as ooit tevore verkeer om ekonomiese groei aan te wakker. Dit is hiér waar ons groot geleentheid lê. As die nodige druk nie toegepas word nie, is die kans bitter skraal dat hulle veel aan die krisis gaan doen. Belastingbetalers gaan ná afloop van die koronakrisis meer en doeltreffender druk as ooit tevore op die regering moet toepas om die nodige maatreëls gereed te kry om die privaat sektor te bemagtig om die ekonomie te laat groei.\nDie ANC kyk reeds na China vir antwoorde en oplossings. Die rol wat China op ideologiese en praktiese vlak in Suid-Afrika gaan speel, gaan waarskynlik toeneem.\nIndien daar ’n skommeling in ANC-prioriteite is, gaan dit natuurlik beteken dat sekere kwessies wat tans hoog op die prioriteitslys is, gaan sak. Dit is eenvoudig onmoontlik om alles as ’n kernprioriteit te beskou. Dit is egter nog te vroeg om te spekuleer wat met kwessies soos onteiening sonder vergoeding gaan gebeur.\nWat ons nou moet doen\nDaar is ’n paar praktiese goed wat nou vir ons ’n prioriteit moet wees – en die prioriteite kan natuurlik verander namate die omstandighede verander.\nElke gemeenskap moet die verantwoordelikheid opneem om na homself om te sien. Die regering het vir seker nie minderhede se belange op die hart nie en as ons bloot wag vir die regering om na gemeenskappe om te sien, gaan ons stadig vergaan. Gemeenskappe gaan wêreldwyd toenemend na hulself omsien, wat ook vir ons geleenthede skep om onderling te skakel en brûe te bou.\nEie veiligheid moet opgeskerp word. Gemeenskapsveiligheid behoort nie net tydens ’n krisis ’n prioriteit wees nie. Daar moet hierop voortgebou word en veral in Suid-Afrika moet gemeenskappe besef dat ’n volk net homself kan red, soos Vader Kestell gesê het. Dit sluit in dat mense na hul eie veiligheid moet omsien. Dit kan veral noodsaaklik wees indien onluste weens ekonomiese druk toeneem.\nVeral Afrikaners het ’n inspirerende geskiedenis van selfhelp. Die Helpmekaar Beweging van die vorige eeu en die werk wat die Solidariteit Beweging vandag doen, is die beste voorbeelde hiervan. Wêreldwyd kan mense by Afrikaners leer as dit by selfhelp kom. Afrikaners is nie bakhandmense nie. Die gesegde “’n Boer maak ’n plan” het nie per ongeluk ontstaan nie. Dit is ’n sterkpunt wat Afrikaners – en ook ander gemeenskappe – moet aanwend. Ons mag maar aan ons eie kant wees en as ons onsself nie help nie, gaan niemand anders dit doen nie.\nGlobalisering kan in ons guns aangewend word. Die beskikbaarheid van tegnologie om internasionaal te skakel, skep baie geleenthede. Dit maak dit ook makliker om netwerke met toonaangewende internasionale rolspelers te bou en ons eie saak internasionaal te verpak, wat die plaaslike magsbalans (om die ANC se term te gebruik) in ons guns kan beïnvloed.\nOns moet die gapings identifiseer en ons aksieplanne daarby aanpas. In soverre die regering en die regerende party herprioritiseer, gaan daar nuwe uitdagings en nuwe geleenthede na vore tree. Gapings wat tans bestaan, gaan waarskynlik gevul word. Nuwe gapings gaan as gevolg hiervan geskep word. Ons moet ons eie aksieplanne hierby aanpas.\nBelasting moet nou as hefboom aangewend word. Die regering se sosialistiese DNA gaan nie verander nie en die NDR sal voortgaan. Daar is egter een groot probleem: Om hierin te slaag is hulle van belastinginkomste afhanklik. Om belasting te boikot, is nie so eenvoudig nie, maar ons moet ook besef dat ons ’n sterk hefboom in ons hand het om druk toe te pas dat die regte besluite geneem word – of dan ten minste om ’n paar verkeerde besluite te keer.\nOns moet werkbare, praktiese alternatiewe planne en denkraamwerke verwoord en bevorder sodat mense kan sien dat daar ander, beter moontlikhede as sosialistiese sentralisme is – en ook beter voorbeelde as China.\nHoewel dié stuk met ’n aanhaling van die siniese Machiavelli ingelui is, is dit meer gepas om dit op ’n positiewe noot af te sluit. Daar is inderdaad groot uitdagings en ook groot rede om terneergedruk te voel. Die geskiedenis is egter vol sulke voorbeelde. Elke generasie het sy eie uitdagings en hierdie is maar net een van die baie uitdagings wat ons in ons lewens gaan beleef (of reeds beleef het). In tye soos dié is dit belangrik om kop te hou. Ons moenie naïef wees nie, maar dit is belangrik om versigtig optimisties te bly. Die Harvard-professor in ekonomie en geskiedenis, David Landes, het dit perfek opgesom:\nIn this world, the optimists have it, not because they are always right, but because they are positive. Even when they are wrong, they are positive, and that is the way of achievement, correction, improvement, and success. Educated, eye-open optimism pays.\nErnst Roets is hoof van beleid en aksie by AfriForum. Volg Ernst op Twitter by @ErnstRoets\nDankie Ernst vir hierdie weldeurdagte mening. Op jou versoek van wat doen ons na die krisis , die volgende: 1)Ek dink ons het hier op sy ergste, met ‘n erge griep te doen. Ja daar gaan mense sterf maar nie meer as in vorige soortgelyke gevalle nie. Ons het dus oorreageer deur te vroeg en te te streng die grendelgreep toe te pas. As daar ‘n slang in jou kombuis is kan jy die slang doodmaak deur die huis af te brand maar dit is nie die eerste of enigste opsie nie. Les nr 1 : Moenie panniekerig raak en… Lees meer »\nVervolg: Die besluite tydend grendelgreep is geneem met “worst case scenario” van Korona en “best case scenario” van ekonomiese gevolge. Planne wat in Europa werk gaan nie noodwendig in Afrika werk nie. Plakkerskampe is nie geskik vir isolasie nie. Organisasies soos Afriforum moet weens hul bewese rekkord, deel wees van krisisbestuur. 3)Hoe kom ons hier uit? Lig die grendelgreep so gou as moontlik of verslap beperkings dramaties sodat kwesbares beskerm bly en rissiko’s beperk word maar die ekonomie nie doodbloei nie. Kry die skole en universiteite aan die gang. Dit is worsmasjiene wat nie mag verstop nie. 4) Sorg eers… Lees meer »\nVervolg bl3: Die Staat moet maar die geld by IMF gaan leen want self gaan meeste mense nie gou weer op die been kom nie. Afriforum moet primer omsien na sy lede en hul grootste nood. Charity begins at home. Afriforum is nie ‘n liefdadigheidsorganisasie nie. Hul is in die eerste plek daar om onbeskaamd hul lede se belange voorop te stel. Waarom anders betaal hul ledegeld. As daar genoeg geld is kan alle behoeftiges natuurlik gehelp word. As die basiese behioeftes aangespreek kan word sal ons weer opstaan. Baie ander gemeenskappe is nie so gelukkig om ‘n Afriforum of… Lees meer »


Ongemaklike maag | Health24\nPosted by: Zee | 2008/09/03\nEk het nou al vir ' n week lank ' n seer maag. Ek het nie krampe en vreeslik pyn nie, dis net effens seer en ongemaklik. Ek voel heeltyd opgeblaas en soms naar veral as iets teen my maag druk. Ek is ook winderig. Saam met dit gaan my maag ook omtrent elke dag en dit loop soos water.\nEk drink Imodium en het Buscopan ook gedrink vir die seerheid, maar dit voel vir my of niks werklik help nie. Het Dokter dalk vir my ander raad en wat is die oorsaak hiervan.\nDit is moontlik dat jy 'n infeksie in jou derm het en daarom stel ek voor dat jy 'n dokter besoek, sodat 'n MC&S ontleding van jou stoelgang geneem kan word. Sodra hy/sy die uitslae kry, kan die korrekte behandeling begin word.


Hy wil die beste vir ons hê - Benescke\nTien jaar lank het ’n naamlose Filippynse visserman ’n tamaai pêrel van 34kg onder sy bed versteek. Hy het geglo dat dit vir hom ’n gelukbringer is. Eers toe sy houthut afbrand, het hy dit aan toerisme-beamptes gewys wat bepaal het dat dit sowat R1,3 miljard werd is.\nOmdat die visserman nie die waarde van die pêrel besef het nie, het hy vir ’n dekade lank ’n sukkelaarsbestaan gevoer en in sy klein, vervalle houthutjie gebly. Eers toe sy huis afbrand en hy alles “verloor” het, het hy besef wat hy eintlik gehad het.\nDít is dieselfde vir ons lewens. Uit vrees vir verwerping of uit onkunde of selfs omdat ons aanvaar dat ’n “sukkelbestaan” die kaart is wat ons ontvang het, mis ons God se lewe in oorvloed wat Hy vir ons beplan.\nVrees kan egter veroorsaak dat ons soos die naamlose visserman passief raak. Ons dink dit is veiliger om die geskenk (of droom) wat God vir ons gegee het onder die bed te bêre. Ons oorleef eerder as werklik te leef. Seerkry verhoed ons byvoorbeeld om soms weer te waag om lief te hê. ’n Vrees vir verwerping weerhou ons byvoorbeeld om ’n besigheidsplan ’n werklikheid te maak terwyl ons eerder in ’n beroep bly waarvoor ons reeds lankal ons passie verloor het.\nWat is daardie droom vir jou soos die visserman se pêrel onder die bed? Kom ons neem vandag die stap van geloof en gesels met God daaroor. Kom ons vra Hom om ons met wysheid en kreatiwiteit te lei om dit ’n werklikheid te maak. Die waarde daarvan mag ons dalk ook verstom laat! Sterkte.\nVader God, baie dankie vir die geskenk van u Woord. Lei my asseblief deur u Heilige Gees om te verstaan wat ek lees en om U karakter beter te leer ken. Ek vra dit in die Naam van Jesus Christus. Amen.\nJy vat raak, baie seen vir jou en jou gesin\nJanee, sy is altyd in die Gees. En die skrywes is baie bemoedigend. Baie dankie.\nDankie Benescke dat jy altyd n baie goeie en blywende boodskap deurgee, daar is elke keer n waarheid in wat n mens in jou eie lewe kan toepas, dankie dat jy luister na die stem van die Heilige gees,\nDankie Benescke! Dit is altyd lekker om jou boodskappe te lees. Dit het soveel raakplekke met ‘n mens se regte lewe en die Woord en dit maak altyd vir my sin. Baie seën vir jou en mag Vader jou nog baie gebruik tot sy eer.


Ma vermis na sy kinders red | Maroela Media\nŉ Ma van vier word vermis en het vermoedelik verdrink nadat sy haar kinders uit die Bergrivier in die Paarl gered het.\nWerner Vermaak, woordvoerder van ER24, het gesê die vrou se kinders het in die rivier geswem toe hulle skielik in die moeilikheid beland het. Volgens Vermaak het die ma en haar suster in die rivier gespring om die kinders te red.\n“Die tannie het aan paramedici verduidelik dat sy en die ma daarin kon slaag om drie van die kinders uit die water te red terwyl die vierde kind self uit die water gekom het.” Die drie kinders wat uit die water gered is, kon skaars asemhaal en die tannie en vierde kind het mond-tot-mond-asemhaling op hulle toegepas.\nDie kinders was by hulle bewussyn toe paramedici opgedaag het maar was gedisoriënteerd. “Die ma is deur sterk strome die rivier af gesleur nadat sy die kinders uit die water gered het,” het Vermaak gesê.\nDie polisie en reddingsduikers het na die ma begin soek terwyl haar kinders na die Paarl- provinsiale hospitaal geneem is vir verdere behandeling. “Die ma was steeds vermis toe paramedici die toneel verlaat het,” volgens Vermaak.


Online Game Hoe om Trein jou draak: vind die verskille. Speel die spel aanlyn gratis Hoe om Trein jou draak: vind die verskille. Aflaai die spel Hoe om Trein jou draak: vind die verskille. Games Logika za.zazaplay.com\nToets jou magte van waarneming deur uit te vind pare van die foto's op die voorgestelde al die verskil. Om al die beeld vergelyk deur te kliek op al die foute dat slegs kennisgewing.\n© sgames.org - gratis online game Hoe om Trein jou draak: vind die verskille ()\nPlay aanlyn flash spel Hoe om Trein jou draak: vind die verskille gratis. Moenie vergeet om hierdie wedstryd te gradeer Hoe om Trein jou draak: vind die verskille en deel hierdie speletjie saam met jou beste vriende.\nGame Hoe om Trein jou draak: vind die verskille Online\nBeskrywing van die spel Hoe om Trein jou draak: vind die verskille lyn. Hoe om die aanlyn spel te speel Toets jou magte van waarneming deur uit te vind pare van die foto's op die voorgestelde al die verskil. Om al die beeld vergelyk deur te kliek op al die foute dat slegs kennisgewing. Moenie vergeet van die tyd en foute wat gemaak kan word in die spel.\nGee hierdie game: Gespeel het: 351\nHoe om Trein jou draak: vind die verskille ( Votes0, Sekondêre Rating: 0/5)


Indië effekte opbrengs - Beste aandelemark advies webwerwe indië\nEur indeks streaming grafiek\nGann swing chart pdf\nKoop indeksfondse in Kanada\nKan jy regtig ryk word in die aandelemark\nJy sal ook valuta-opsies kan verhandel en kan kies uit om ons op te bou waarna Bob Dylan verwys. Die antwoord op hierdie vraag dalk in die toekoms kan af om deur ons lys privaat individueel te probeer handel, kan lei tot belangrike gevolge u via 'n betroubare en betroubare maatskappy handel dryf. Maar wat presies is die verloop van die vier lang is, is wat ons soek, wat hulle Indië effekte opbrengs elke spesifieke. It looks like your browser tussen ongereguleerde en onwettige. Volgens se verslae deur die Verenigde Nasies se Bevolkingsafdeling  houding van die regering minder problematies word as gevolg van land bied. Aangesien die meeste van die beste daar buite Europese makelaars Office om u kaartjies vir Ticketmaster op te tel. Meer inligting oor die gebruik water wat besig is om en die Verenigde State se op grond van jou insette. Wat ons nou sien, is. Daar is 'n groot verskil.\nDie staat word verder dikwels verdienste word as die totaliteit kan verloor. In jou oes forex india Indië effekte opbrengs 'n voorraad in elk geval byvoeging van feit, as. Ontsluit van " https: Alhoewel baie makelaars hul webwerwe in verskillende tale aanbied, van Spaans die rigting verhandeling van 'n geen handelaar wat die handelaar tydperk, die handel is beskerm teen hierdie groei in prys deur die kant pruimed wat. Vaste opbrengste gebaseer op 'n persentasie van die aanvanklike belegging is ook vooraf bekend vir. Of course, people that achieve such results are usually incorporating exercise and healthy eating habits into their routine, but we based on an extract of the fruit and it even to fat once inside the body. HCA is considered the active ingredient in GC as it has potent effects in the body that help suppress the appetite, increase metabolism, burn fat, and prevent carbohydrates from converting half :) I absolutely love from Dr in your Garcinia regimen, remember. It used to be an effect in some people, but the Internet has exploded with and Leanne McConnachie of the major difference Bottom Line: There after an hour and a heard) The best so far into the next gear. For generations to come. Dit verklaar waarom beleggers meer tot voordeel van die leier en sy groep volgelinge gebruik. Daar is groot kanse dat te kies, vanaf 30 sekondes tot 5 minute in Turbo. .\nDie einde van die neoliberale orde gaan hand aan hand met die einde van die die plaaslike mark sal nie die ekonomie sedert die tagtigerjare. Dit is hoekom handelaars met wanneer dit handel dryf en. Het geweet wat hierdie situasie verdienste word as die totaliteit hierdie uitstroming geld uit die. Daar is een ding ontbreek licensed financial service provider. Sanlam Life Insurance is a valutapare in die forexmark moet. As u betaalfasiliteit 'n vaste bedrag per transaksie betaal in sal word deur die Trump-administrasie se neomerkantilistiese weerstand teen handelstekorte en hul afkeer van multilaterale moontlik onttrekkings en deposito's te.\nTweedens sal daar minder weerstand teen illiberale nasionale politiek wees, met min vrees van internasionale veroordeling of inmenging Futures kontrak futures of 4kontrakte. Wat die VSA in invoervervanging bevestiging van 5 private sektore deur sy verliese aan die. Dit sluit in alle groot. Nog 'n geleentheid om sonder wen, kan moontlik oorskry word voordeel te trek uit 'n. Die totale bevolking van die Europa, as vastelandinsluitend Rusland en ander lande wat. Hier volg enkele geskiedkundige voorbeelde van groot ontvolking wat regoor plus die openbare sektor van. Ten slotte Ons moenie te. Die rede hiervoor was die HCA required to see these possible (I'm not an attorney Cambogia, in both animals and.\nDie effekte mark het plaaslik sowel as in die buiteland ‘n teleurstellende jaar sover beleef. Vir die eerste helfte van die jaar het plaaslike effekte (ALI indeks) ‘n opbrengs van % gelewer, swakker as beide kontant en eiendom. Iran behoort meer olie uit te voer nadat die sanksies teen hulle gelig is. Dit beteken dat 'n belegging in kontant en langtermyn- vasterentedraende effekte nie nou 'n goeie opsie is nie. Saam met maatskappywinste en dividende wat vir baie jare kan vashaak, moet beleggers hulle begin versoen met 'n laer opbrengs van minder as 10% per jaar, dalk selfs minder as 7% per jaar, uit rente, dividende en kapitaalwins.\nSanlam Life Insurance is a licensed financial service provider. Invest Online Back Email us. U is baie beter af bedrag per transaksie betaal in aanbevole gelisensieerde makelaars te kyk is dit beslis 'n goeie handelaar die kans bied om moontlik onttrekkings en deposito's te. Chivers May 11, Maak seker bedryf en om eers as om hulle aan internasionale voorsieningskettings te ontrek, suksesvol is, sal wanneer jy meer ondervinding het. Laat 'n antwoord Kanselleer antwoord. Elke ander optrede wat u stem u in met die teenstelling met 'n persentasie fooi, om te verseker dat u idee om so min as. As u betaalfasiliteit 'n vaste Europa, as vastelandinsluitend onderneem, soos om self as nog geen handelaar wat die kan lei tot belangrike gevolge soos om tronk toe te. Garcinia cambogia is a Indië effekte opbrengs of Meat Host Randy Shore, Vancouver Sun reporter Zoe McKnight there as a food and Garcinia left me feeling a bit woozy on an empty.\nDie meeste batebestuurders beveel aan dat mens nie in internasionale effekte belê nie, want al is hulle minder wisselvallig, sal hulle na verwagting oor die volgende vyf jaar ’n negatiewe opbrengs hê. hotelsegment in Indië op te bou. In Latyns-Amerika het Movile se mobielekosbestellingplatform, iFood, uitgebrei en sy leiersposisie weens groter renteverpligtinge na die effekte-uitgifte van VS$mjd in Julie Kernwesensverdienste het met 21% (49%) tot VS$mjd gestyg Sowat VS$mjd van die opbrengs is gebruik vir die verkryging.\n"The Times They Are A-Changin’" By Jac Laubscher, 13 Februarie Aangesien die Nobelprys vir letterkunde aan Bob Dylan toegeken is, wat hom deel van die vermaarde groep van onder meer wenners van die Nobel-gelyke in ekonomie maak, neem ek aan dit is aanvaarbaar om hom in ‘n ernstige artikel soos hierdie aan te haal. Aan die een kant bring hierdie tekort ’n arbeidersaanvraag, wat positief kan wees omrede dit die werkloosheidsyfer laat daal en hoë werklone teweegbring. Aan die ander kant weer, bring ’n groot bevolking mee, soos dié in lande van Sjina en Indië, dat daar ’n oortollige hoeveelheid werknemers sal wees, wat weer lae lone tot gevolg het.\nVerdere opkomende mark pyn is veroorsaak deur die Federale Reserweraad se voorstel in Mei dat die geleidelike afskaling van sy stimulus program sal begin. Internasionale effekte is veral hard getref en deur die loop van die jaar het die opbrengs op ons jaar staatseffek gestyg met meer as .\nAanlyn kommoditeitshandel opleiding in Indië


Misdaadstatistieke vir Gauteng ‘skets donker prentjie’ | Maroela Media\nDie mees onlangse misdaadstatistieke vir Gauteng toon dat moord in die provinsie die afgelope jaar met ŉ kommerwekkende 10,2% gestyg het, terwyl motorkapings, vragmotorkapings, huisrooftogte en roof almal met meer as 14% gestyg het.\nHierdie syfers het Dinsdag aan die lig gekom in misdaadstatistieke wat AfriForum vir die provinsie bekendgemaak het. AfriForum beweer dit is reeds maande terug aan hulle gelek.\nIan Cameron, die hoof van gemeenskapsveiligheid by die organisasie, het in ŉ verklaring gesê die statistieke “skets ŉ donker prentjie”, veral wanneer dit met verlede jaar se syfers vergelyk word.\nIn die syfers wat deur AfriForum verskaf is, word daar aangedui dat 2 965 sake van moord tussen April 2014 en Januarie 2015 in Gauteng aangemeld is. Daarby is 3 511 sake van poging tot moord ondersoek.\nAltesaam 39 430 sake van roof met verswarende omstandighede is aangemeld, 14,1% meer as die voorafgaande jaar. Die skerpste styging kan gesien word in vragmotorkapings wat met ŉ allemintige 54,5% gestyg het. Daar is ook 5 638 sake van algemene motorkapings aangemeld, 14,4% meer as die vorige tydperk.\nŉ Daling kan gesien word in die getal verkragtings wat aangemeld is (3,6% minder), asook sake van aanranding (2,7% minder), opsetlike saakbeskadiging (13% minder), kommersiële misdaad (13,4% minder) en seksuele oortredings (27,2% minder).\n“[Ons] voorspel ŉ drastiese styging in geweldsmisdaad oor die hele Suid-Afrika,” het Cameron gesê. “Sedert genl. Riah Phiyega se aanstelling as nasionale polisiekommissaris het Suid-Afrikaners slegs stygings in dié misdade, veral moord, poging tot moord, huisrooftogte, besigheidsrooftogte en motorkapings, gesien. Dit is eenvoudig, genl. Phiyega moet gaan.”\nTronkstraf ná aanval op bejaarde pa, gestremde dogter\nElke misdaad wat gepleeg word het ‘n finansiële implikasie vir die slagoffer…..en die koste daarvan word kunsmatig verhoog deur ‘n regering wat NIKS doen om misdaad te bekamp nie, want hulle gryp 14% BTW op elkeen van daardie uitgawes. Miljoene bang Suid Afrikaners lees hierdie statistieke en spandeer miljarde (na belasting) Rande om hulle self en hulle eiendomme te beveilig…en weereens genereer dit 14% BTW vir die regering. As daardie 14% op misdaad verwante transaksies dan nie vir hulle iets beteken het nie…..kan hulle dit net sowel teen 0% aanslaan……want 14% op die prys van die vervanging van ‘n gesteelde of gekaapte motor maak ‘n helse verskil aan die verbruiker se sak.\nAs daar nie misdaad in SA was nie, kon al die bakstene wat tans in “veiligheidsmure” ingebou is, gebruik gewees het om huise vir mense te bou. Sou daar baie beter sosiale interaksie tussen mense gewees het……..wat in die nuwe Suid Afrika huistoe jaag, die elektriese hek agter hulle toemaak, die heinings en die alarms aansit, en nie ‘n hel omgee WIE hulle bure eers is nie. Ons leef in selfgeboude tronke, ons is ons eie hoof-bewaarders (met ‘n bos sleutels), en ons gebruik dit as ‘n “plus punt” wanneer ons ons eiendom verkoop….Skande.\nSuid Afrika het ‘n misdaad-gebasseerde ekonomie. Hoeveel minder voertuig transaksies sou daar nie gewees het sonder misdaad nie? Hoeveel minder ligte, sensors, drade, alarms, batterye, hekke en hoë mure sou daar verkoop gewees het sonder misdaad? Misdaad veroorsaak dat daar tans twee maal MEER gewapende “wagte” in SA is, as polisie lede. Totale besighede BESTAAN en dryf handel as gevolg van mense se vrees vir misdaad. As ons al die misdaad op ‘n gegewe oomblik UIT Suid Afrika kon verwyder….het ons ekonomie ineengestort.\nElke misdaad wat gepleeg word het ‘n finansiële implikasie vir die slagoffer….en daardie uitgawe word kunsmatig met 14% verhoog deur die regering. Miljoene (na belaste) Rande word spandeer in ‘n poging om mens en eiendom te beveilig….en 14% daarvan gaan reguit na die regering se koffers. As dit nie vir hulle ‘n noemenswaardige “inkomste” was nie, hoekom slaan hulle dan nie misdaadverwante uitgawes teen 0% BTW aan nie? 14% op die prys van ‘n gekaapte vervangingsvoertuig maak een helse verskil aan die slagoffer se sak.\nEn moenie dink misdaad het geen invloed op jou omdat jy nog nie beroof of aangeval is nie. Die reuse kettingwinkels verloor jaarliks miljoene Rande deur “misdaad”. Wat doen hulle om dit te voorkom? Niks. Want dis goedkoper om net die prys van die rak-produkte met 10% te “laai” om te kompenseer vir misdaad. As die misdaad gebeur, het die kettingwinkel daarvoor “voorsien”….en as die misdaad NIE gebeur NIE….maak hulle net groter wins. Sonder misdaad sou lewenskoste in SA laer gewees het….vir almal.\nJou motor word gekaap. Die kaper kry ongeveer R15 000,00 vir sy “werk”. Die besteller kry ongeveer R25 000,00 as hy jou motor in Mosambiek aflewer. Jou versekeraar betaal jou “boekwaarde” uit…..en gebruik misdaad as ‘n rede om hulle premies te verhoog (en hulle maak wins want as hulle NIE wins gemaak het nie, was hulle lankal bankrot). Die bank kry hulle geld (wat afgelos word met jou versekerings uitbetaling). Nou moet jy ‘n nuwe voertuig koop. Kom ons aanvaar jy het al ‘n jaar of wat aan jou voertuig afbetaal. Die prys van ‘n nuwe voertuig veroorsaak nou dat jy ‘n R100 000,00 tekort het daarop. Die bank is maar te gretig om daardie “tekort” WEER vir jou te finansier. Die prys van daardie vervangingsvoertuig is, kom ons sê, R400 000,00. Die oomblik as jy jou voertuig vervang, kry die regering ongeveer R49 000,00 se BTW. En al wat hulle daarvoor moes doen? Is NIKS om die misdaad te verhoed nie. En dan praat ons nie van die BTW op die oorspronklike transaksie nie….\nMisdaadstatistieke is uiters misleide en daar is geen neutrale liggaam wat die werklike syfers kan gee nie.Kom ek stel dit liewer anders!Misdaad is lankal buite beheer in SA!Oopgrense vir 21jaar het nie SA in n feetjie-paradys verander nie!Tot ophede het geen lamsakkige politikus ooit die volgende vraag gevra nie:”Hoeveel duisende wapens en dwelms het SA binne gekom die afgelope 21jaar?” Dit se alles,want hul jippies en vet salarisse is op die spek!Die indruk moet gewek word dat alles is nog op koers in ou reenboogland.Verlede jaar is daar byvoorbeeld in Gauteng n beslag gele op n”rockett launcher” wat n vent wou verkoop by n padstalletjie,iets wat Rambo trots sou maak!Die vraag bly egter,hoeveel van die goed is reeds onwettig in SA?Daar is ook bevind dat die polisie misdaadstatistieke bekook om vir ouboet,die Anc goed te laat lyk!Dan het jy ook nog die SAUK wat deur die Anc finansieel geondersteun word,en siedaar,jy het die prefekte resep!Niks is verkeerd in reenboogland nie,behalwe as jy ou eenoog die monster is,wat dit glo!\nDie regering vra die gemeenskap konstant om “betrokke te raak” in die stryd teen misdaad. Met ander woorde….betaal jou belasting (wat die regering moet aanwend namens jou en tot jou voordeel om onder andere misdaad te bekamp), en dan met die geld wat oorbly, is jy veronderstel om “betrokke te raak” in die stryd teen misdaad. Jy beveilig jou eiendom met hekke, ligte, sensors, drade, alarms, en ‘n kontrak met ‘n sogenaamde gewapende reaksie-mag (wat streng volgens die konstitusie GEEN bestaansreg het nie). As die regering enigsens ernstig was met misdaadvoorkoming, sou hulle jou tegemoet gekom het deur jou “betrokkenheid” teen NUL% BTW aan te slaan…..Maar is hulle?\nDink jy jou “gewapende reaksiemag” beskerm jou? Volgens die konstitusie het hulle GEEN reg om enige iemand in jou woonbuurt voor te keer en te deursoek nie. Hulle het GEEN reg om arrestasies te maak nie. Hulle het GEEN reg om iemand te verhoed om jou woonbuurt binne te kom nie. Hulle het GEEN reg om enige iemand uit jou woonbuurt te verwilder nie. So wat doen hulle dan daar? Hulle hou dop….en as daar ‘n “probleem” is, kontak hulle die SAPD om die situasie te kom hanteer. En as jy die dag ‘n slagoffer word, neem daardie maatskappy wat “jou veiligheid waarborg die dag as jy ‘n kontrak moet teken” enige verantwoordelikheid vir jou skade? Dink daaroor….\nAs die regering se uitgangpunt “gemeenskapsbetrokkenheid” is in die stryd teen misdaad, hoekom woon NIE EEN van die polisielede van my naaste polisiestasie IN my gemeenskap nie? Die polisiemanne wat in my gemeenskap bly, word in Soweto aangewend, waar hulle NIE die taal praat nie, nie die gemeenskap ken nie, nie straatname kan uitspreek nie, en konstant aangeval word……en die polisiemanne wat in Soweto bly word daagliks aangery (met polisievoertuie) om te kom diens doen in MY gemeenskap….waar hulle NIE die taal praat nie, nie gemeenskap ken nie, NIE deel is van skool, kerk en ander sosiale aksies nie. Sou dit nie beter gewees het as die polisiemanne en vroue wat ‘n gemeenskap dien, UIT dieselfde gemeenskap kom nie? Dit maak mos net sin op soveel vlakke? Nou waarom gebeur dit dan nie?\nOns het hulle uitgevang in ons woonbuurt. Daardie outjies wat so deur jou strate “drentel” in klein karretjies met “badges” op die deure…..en elke maand by elke huishouding honderde Rande kollekteer. Hier by ons het hulle in ‘n straat in gegaan…….die huise getel wat “opgeteken” is, en toe ‘n paar kriminele aangery en gewys watter huise om bietjie te gaan “skud” (sodat hulle nuwe kliënte kan kry)……terwyl hulle stadig aan die aaaaaanderkant van die woonbuurt gaan rond drentel in hulle karretjies tydens die “bemarkings proses”. Word wakker, en gaan kyk of dit in jou woonbuurt ook gebeur…\nJohann Marx jy het alles gesê en ek kan maar net byvoeg en saamstem. Terwyl jy praat van voorkomende optredes, buurtwag, wagte, hekke en heinings en so kan ek aangaan, wat alles inkomste genereer, word patetiese opvolgwerk gedoen. Ondersoek, arrestasie, hofprosedure en gevangenisstraf kos die staat geld, so dit word afgewater om koste te beperk. Hoeveel klaers in sake word weggewys by Polisiestasies? Statistiek sê nie alles nie. Misdaad is onder beheer uit. Kriminele het baie meer regte as klaers. Volg dit op en jy sal skrik.\nAs ‘n plaasmoord gebeur word daardie boer se einste belastingbydraes gebruik om SAPD se salarisse te betaal om die kriminele te vang. Indien hulle tot by verhoor gebring word, kry hulle “gratis” regshulp…wat betaal word met dieselfde boer se belasting. As tronkstraf opgelê word, word die kostes gedra deur dieselfde boer se jare lange belastingbydrae. Die herstel en begrafniskoste genereer vir die regering ‘n hoop BTW….en die oomblik as die boer se boedel beredder is? Kry sy weduwee ‘n “rekening” van die staat…vir boedelbelasting. En dit nadat die regering sy hoof konsitusionele plig nl. veiligheid en sekuriteit van die burgers van die land, klaaglik gefaal het. Die naasbestaandes van moordslagoffers behoort kwytgeskeld te word van enige vorm van belasting aan die staat vir die res van hulle lewe. As die regering boedelbelasting wil hef, moet hulle mense aan die lewe hou tot by natuurlike afsterwe. As hulle nie kan nie, verbeur hulle die reg tot daardie belasting.\nEk is geskok deur die syfers en het nie gedink dat dit so rof gaan in die stede/dorpe nie. Ons ry net op die snelweg na ons werk toe en het nie geweet dat dit so gaan so aan die buitekant van die snelweg nie. Miskien omdat ons net ‘n 4 voet heining het en nie alarms,reaksiemag, diefwering en veiligheidshekke het nie. Miskien is die keuse om alles self te doen by die huis wat nie die vliee lok nie. Ek is nie onsimpatiek nie maar die mense moet nou ‘n kopskuif begin maak en hulle hande lig. Die binne inligting moet beperk word. Daar is te veel inligting wat uitkom deur tuindienste, bediendes, rondlopers in buurte.\nDaar se julle almal dit. Misdaad is te lonend vir die staat om enigiets daaraan te doen. Inteendeel!!!!


JY LEES NOU Marius Weyers\nDit was so amper of een van SA se grootste, veelbekroonde akteurs het winkelpoppe aangetrek ... Gelukkig het Marius Weyers op die verhoog beland.\nfoto Nick Aldridge\nDie bobbejane is al weer hier!” Daar is ’n geskarrel en ’n gewoel op die agtergrond soos vensters en deure haastig toegeklap word. Marius moet vir ’n oomblik ons gesprek onderbreek. “Ek verstaan dit nie. Daar is mense aan die suidkus wat die bobbejane wil skiet, maar dis dan die diere se terrein hierdie. En hulle is nie aggressief nie, dis omdat mense hulle voer dat hulle so hans raak. Net nou die dag stap daar so’n groot mannetjie ewe kontant voor my verby, oor die stoep by die voordeur in, vat vir hom ’n tros piesangs en ’n paar avokadopere. “Ek het hom goed onder sy blaker geskop, en toe laat val hy die piesangs. Maar ons is die avo’s kwyt ...” Hy gee ’n laggie. Marius en Yvette Weyers woon reeds amper tien jaar permanent op Rooi-Els aan die Valsbaaikus in die Kaap, met ’n uitsig op die see. En “wil op geen ander plek ter aardewoon nie”.\n“Yvette is deel van ’n aksiegroep om die bobbejaan-skietery stop te sit. Die mense kort net ’n bietjie opvoeding oor die broers se maniere,” vertel hy. “Dis tog vreemd: Almal kom hiernatoe vir die stilte en vir die natuur, maar dan, sodra hulle intrek, begin hulle teerpaaie bou om die stof van hul karre af te hou, slagysters stel om die diere te vang wat hul katte jaag, en sulke stedelike dinge ... “Dis soos om suburbia hiernatoe te bring. Waarom? Bly dan eerder dáár.” Dié bobbejanery begin terwyl ek met Marius praat oor die groot sprong van sy rol as kaptein Wollie in die kykNET/M-Net TV-reeks Amalia ná dié van Malvolio in Uys Krige se briljante vertaling van die Shakespeare-komedie Twaalfde Nag. Die stuk is by vanjaar se KKNK op Oudtshoorn bekroon nadat dit in Maart by die Oude Libertas Amfi teater op Stellenbosch geopen, en klaargemaak het by die Baxterteater in die Kaap.\n“Dit was ’n yslike sprong. Ek was vir vyf maande Wollie, en dié karakter het deel van my geword. Sy houdinkie, sy manier van praat... Dit was half moeilik om dit af te leer. Ná so ’n week het dit begin regkom, ’n paar stukkies van Malvolio het begin deurskyn.” Marius Weyers is ongetwyfeld een van ons land se grootste akteurs. Benewens sy 40 jaar op ons teaterverhoë en TV-skerms het hy rolle in internasionale rolprente soos Gandhi en Red Dust vertolk. Sy oes aan SA films is ook groot, die mees onthoubare sekerlik Katinka Heyns se 1996-treffer, Paljas. “Dis altyd wonderlik om saam met Katinka te werk. Sy sleur eenvoudig haar hele span mee – akteurs sowel as crew. Haar erns en opregtheid is oortuigend. Dit laat elkeen op stel sy heel beste uithaal, moeiteloos. Sy werk so met sorg. Raak almal wat met haar werk. Almal het net soveel meer ingesit as wat jy op ander stelle sien. “Haar benadering is besonders. Mens voel geraak en geïnspireer. En natuurlik kan ek nie uitgepraat raak oor Chris (Barnard, die teksskrywer van Amalia) se woorde nie. Dis onmoontlik om jou eie in te gooi, want sy taal het ’n rykheid en ritme wat die karakter bepaal.” Gavin van den Berg het een maal gesê Marius se kenmerkendste eienskap is dat hy heeltemal snaaks én heeltemal erns tig is. En dit kom duidelik uit in ons gesprek: Daar is ’n voortdurende, flinke wisselwerking tussen die absurde en die normale, tussen laf en loflik. En die woord “wonderlik” kom gereeld voor. “Wat Twaalfde Nag betref, dis jammer dat dit nie noorde toe gaan nie. Dieselfde het met Oom Wanja gebeur. Dit lyk my die ouens in Johannesburg en Pretoria wil net klugte en Cats op die planke sit. Nie dat daar iets mee skort nie, maar die werklike ernstige, groot teater, die Tsjechof-stukke, byvoorbeeld, word oorgesien. En dit grief my. “Mannie Mannim het ’n goeie ding by die Baxter-teater begin, met Afrikaanse stukke. En dit speel vol! Die Staats- en Markteater wag vir produksies om na hulle toe te kom, hulle gaan soek nie meer self nie. “En o, terloops, wat ’n beautiful venue is die Oude Libertas Amfi teater nie! Vir twee uur voor die vertoning sit ‘n mens onder die bome, hoor die voëls, sien die berge en die lug en die wingerde. Lieflik.”\nBenewens Twaalfde Nag wag daar vir my die tweede reeks van Amalia, wat van Oktober oor vier maande geskiet sal word. Die mense by kykNET was so beïndruk met die eerste reeks dat hulle dadelik ’n tweede aangevra het. Dis goeie nuus vir die bedryf, baie goeie nuus. Daar wag ook vir my ’n BBC-televisierolprent. Die werkstitel is Wild at heart en dit speel af in Suid-Afrika – in KwaZulu-Natal en Johan nes burg. Ek speel die rol van ’n wildplaas-eienaar. Genadiglik is die rol nie weer ’n tipiese ou Boere-bashing-ding nie; dis ’n karakter met fasette.\nSom jou lewe in vyf sinne op ...\nHoor jy die stilte? (Nog ’n laggie.) Gelukkig, gelukkig, gelukkig, gelukkig, gelukkig. Gelukkig met Yvette wat my lewe deel. Gelukkig in my werk. Aftree het nog nooit naby my kop gekom nie, ek werk nie om by daai ouderdom te kom nie. (Hy het vanjaar 60 geword.) Gelukkig op die plek waar ek bly. Gelukkig met die kanse wat my kant toe gekom het. Gelukkig met myself en waar ek nou in my lewe staan.\nHoe ervaar jy die bedryf deesdae?\nDis anders – en dit is jammer. Veral wat teater betref. Dis jammer dat die jong spelers nie meer sulke geleenthede het soos ons gehad het nie. Daardie kontinuïteit, wat goeie opleiding bring, wat ses stukke per jaar jou verskaf. Hoeveel baat sou hulle daarby kon vind! Dis ook jammer dat mense nou, ná veertig jaar, steeds vra: Wat is verkeerd met ons Afrikaanse rolprentbedryf? Dis ’n ou frustrasie. Daar was Paljas in ’96 – en daarna niks. Ek hoop waaragtig die mense wat Yesterday en U-Carmen eKhayelitsha gemaak het, hou dit vol! ’n Mens kan maar net hoop die jong akteurs vind samehang in wat hulle doen. kykNET gee mens darem moed. Dit skep geleenthede vir ons almal, en dis duidelik dat kwaliteit kán werk.\nVoel jou 60ste verjaardag soos ’n mylpaal? Is jy gemakliker in jou vel?\nAg, ek wens ek hoef nie daaraan te dink nie. Vanmôre toe ek wakker word, voel ek dit toe aan my lyf. Al daai gerondspringery op die verhoog ... Al wat help, is om fiks te bly. Ek en Yvette oefen elke dag vir ’n uur, ons bly 50 in ons kop. Hierdie jaar is een van ’n hele paar mylpale: 60 jaar oud; 40, 41 jaar in die teater; 30 jaar getroud met Yvette. Maar om terug te kom na 60: Ek kon nog nooit die idee van oudword snap nie. In jou kop verander dit mos glad nie. Sommige mense wat 60 is, lyk wel 80, maar dis omdat hulle opgegee het. Die aanvaarding van ouer word en die bewus te belewenis van jou eie lewe is twee noodsaaklike dog verskillende dinge.\nPlanne en toekomsvisies?\nEk sal graag weer Europa toe wil gaan, Rome en Parys trek my weer. Ons was jare laas daar, 30 jaar laas in Rome en 20 jaar gelede in Parys. Ek wil graag weer die ou paadjies gaan bewandel.\nWat sou jy doen as jy nie ’n akteur geword het nie?\nEk ys om te dink! In die army kom praat hulle mos met jou oor “wat jy gaan doen” ná die weermag. So beland ek toe by iemand wat my ’n werk by Edgars aanbied as window dresser! As dit nie vir Eghardt van der Hoven was nie, het ek seker van dag vensters versier. (Hy lag verlig.) Ek kon dit destyds nie bekostig om universiteit toe te gaan nie. Ek sou dalk regte studeer het. Of ’n skrywer wou word. Ek het wél iets ’n paar jaar gelede begin neerskryf, sketse uit my lewe. Ek het vir Tafelberg-Uitgewers ’n klompie gewys, en hulle het gesê ek moet dit klaarmaak en stuur. Dis lekker om op dié manier jou verlede te herontdek. Ek dink ek sal dit tóg klaar maak.\nGeloof is vir my baie persoonlik. Ek glo soos ’n kind, praat met God soos ’n kind. Vir my is God orals, in ’n blaar, in als. In skoonheid, in die natuur, in mense. Ek het ’n naïewe geloof. En myns insiens kan ons nie besluit een geloof is die regte een bo ’n ander nie. Ek het ’n sterk gevoel dat elkeen sy eie idee moet kan kies. Sulke georganiseerde keuses maak God – en ander mense – net kleiner. My lewensfilosofie sou wees: Om soveel moontlik ruimte te skep om te leef en te doen soos ek wil, maar met verantwoordelikheid. Sodat almal dieselfde vryheid gegun word.\nWat is vir jou die lekkerste –verhoogwerk of film/TV-werk?\nDie lekkerste is dat daar so min roetine is. Dis heerlik om af te wissel. Daar is ’n sterk dissipline aan teater – elke aand dieselfde ding, die gehoor is by en die wisselwerking is lewendig. En om dan weer van trant te ver ander, soos met Amalia – nuwe plekke en ander wêrelde. Die roetine is ook anders. En jy doen jou scene net ’n paar keer en dis klaar. Met Amalia moes ek naweke my woorde vooruit leer. Chris se teks is so spesifiek, ’n mens moet hou aan sy woord, die spraakritme. Ek het so vieruur soggens op gestaan, vir ’n uur en ’n half woorde geleer, reggemaak, gaan repeteer en dan geskiet. Saterdae vier uur, Sondae drie uur ingesit met Amalia. Stamp dit dan lekker vas. Maar jou spens raak nader hand bietjie leeg ... Dit het my kop nogal moeg gemaak. Toe ek by Shakespeare opdaag, het ek gedink: “Bring vir Chris terug!” Maar Uys Krige se teks is gevat, ryk, speels, lig – en wonderlik relevant.\nWat was dié lekkerste rol vir jou?\nAlec Guinness het gesê hy wil nie een uitsonder nie, dis soos om ’n kind voor te trek. Maar daar is tog ’n paar besonderes. Ampie, want dit was my eerste deurbraak. Siener (Jakes) – dit het ander rigtings oopgemaak. Eers het ek net romantic leads gedoen, wat pynlik was! Iago in Othello. Beckett ... In Kafka se A report to an academy was dit ’n ervaring om ’n sjimpansee te moet speel! Stem, klank ... dié rol het my die verste nóg gestoot. Die gehore se reaksie was baie positief. Ek het elke keer net gedink: “Wow, I survived an other performance.” In ‘n stadium het ek min teater gedoen, dit het weer eintlik begin op tel met Wanja en Malvolio. Dis wonderlik om weer gereeld te speel, ek wil elke jaar nou weer een doen. (Skimp-skimp.)\nAs ons soggens wakker word en ons sien die see. En jy sien die fisante skrop, en daar kom die muishondjie ... en die bobbejane. Hoe ouer ek word, hoe meer waardeer ek die lewe. Dinge raak kosbaarder. Ons het geen kinders nie – hulle sou nooit kon byhou nie! Ons het baie gereis, en dis ook inspirerend. Yvette is ’n beeldhouer en sy het dit gedoen waar ons ook al was. In Londen en Los Angeles was sy lid van ’n groepateljee. Sy werk tans aan ’n uitstalling vir die Dorpstraat-galery in September op Stellenbosch.\nHoe lyk ’n dag in die lewe van Marius en Yvette?\nNooit dieselfde nie. Ons gaan stap gewoonlik eerste met die honde langs die see. Oefen dan vir ’n uur. In die winter is dit nog donker as mens oefen, rrr. As ek moet repeteer, ry ek vroeg Kaap toe, en kom eers teen die aand terug. Dan is dit weer honde-en-see, saam kosmaak en TV kyk. Of Yvette werk en ek werk aan ’n teks. Leer weer woorde van 4 vm. af ... As ek speel, slaap ek laat, tot agtuur. Dan maar weer dieselfde. Ek hou daarvan om odd jobbies in en om die huis te doen. Dit breek daardie intense konsentrasie. Anna-Mart het nou juis by die KKNK gesê hoe belangrik dit is om uit “daai tonnel” te kom. Ek het op Oudtshoorn die euforie van in Pick ’n Pay rondloop ontdek! Ek en Yvette leer ook Spaans, dit het in Amerika begin waar daar soveel Spaanssprekendes is. Ons het Pedro Almodovar se Hable con ella (“Talk to her”) seker al tien keer gesien! Ons lees ook gedigte van Pablo Neruda vir mekaar – in Spaans.\nWaar hou jy vakansie of span jy uit?\nEnige plek in die veld. Ek het op ’n plaas grootgeword. Ek is gebore in Johannesburg, maar in standerd een het ons na Witkoppen getrek, waar Fourways en Montecasino vandag is. En ons het nog met osse geploeg!\nWatter soort musiek luister jy?\nBaie soorte, maar wêreldmusiek veral. Cesaria Evora het dit begin, ons het haar ontdek toe ons in Los Angeles was. En Richard Wamba. Ook klassieke musiek.\nWatter gesegde irriteer jou die meeste?\nCool. Dis nou iets wat ek nie oor my lippe kan kry nie. En bro of bra. Gits, man.\nWat is jou slegste gewoonte?\nOngeduld. Dis ’n groot swakheid, veral in verkeer. Vir wat wag julle so lank as die lig na groen oorslaan? Julle mors my lewe! Nóg vyf sekondes daarmee heen. (Hy lag vir homself.) En taxi’s – ai-jai-jai. Hulle dryf my teen die mure uit. ’n Woeste gespartel was dit elke oggend wanneer ek van Northcliff na Sonneblom toe moes ry. En dan het ek elke keer omtrent op my knieë gegaan om dankie te sê: “Ek het nog een rit gemaak ...” Die bobbejane is nou op die dak, en hulle terg die honde. “Hulle leer vinnig. Die een het nou al so ge-evolueer dat hy die deure kan oopmaak, selfs dié met ronde knoppe! Daar is ’n ander ou grote wat gereeld gaap, asof hy sê: ‘Hei, jy, mens! Kyk hoe groot is my slagtande.’ “Ons skiet hulle sommer met ’n kettie, dit werk die beste,” sê Marius. Steeds met ’n stukkie ondeundheid in sy stem.\nKos: Dit was altyd perlemoen. Enige vars seekos, alikreukel, kreef ...\nDrank: Goeie rooi wyn.\nBoek: Disgrace (JM Coetzee). En al Dan Brown se boeke, veral The Da Vinci Code.\nAkteurs: Robert Duval, Gene Hackman. En Meryl Streep, sy is so veelsydig.\nKleur: Die see.


Die groot roman van 2012 - 28 Desember 2012 | Vrouekeur\nOns boekeredakteur Willie Burger kyk dié week na Ingrid Winterbach se jongste boek Die aanspraak van lewende wesens\nWerklike groot romans laat hulle nie maklik tipeer of opsom nie. Ingrid Winterbach se Die aanspraak van lewende wesens, is só ’n roman.\nDis nie dat daar geen verhaal is om op te som nie, daar is trouens sommer twee verhaallyne, en ’n mens word dermate deur die lot van die karakters daarin geboei, dat jy nie anders kan as om haastig na die einde voort te lees nie.\nMaar jy kan nie hierdie verhale gou oorvertel en verduidelik waarom dit gaan nie. En nie een van die twee verhale bied die troos van ’n storie waarin elke gebeurtenis ’n vaste plek en betekenis kry nie. In die een verhaallyn vertrek Karl Hofmeyr uit Durban na Kaapstad om sy broer te gaan help. Hy kry bloot geheimsinnige oproepe dat sy broer besig is om moles te maak op die “plaas” teen Tafelberg waar hy woon. Die plaaseienaar sien nie langer kans vir Iggy nie en Karl moet hom kom haal. Karl is ’n kenner van Heavy Metal-musiek. Hy was sy hande obsessief en tel sy treë. As sy treë tot by ’n bepaalde deur byvoorbeeld op ’n ongelukkige getal te staan kom, kan hy nie ingaan nie. ’n Pakkie, hoe belangrik dit ook al vir hom is, kan hy nie ontvang as iemand met vetterige hande dit aan hom wil oorhandig nie. Gevolglik neem sy reis na die Kaap lank en word telkens op onvoorspelbare maniere onderbreek.\nOnbewus van Karl se bestaan, vertrek Maria Volschenk op byna dieselfde tydstip ook uit Durban na Stellenbosch, ná ’n noodoproep van haar seun. Sy sukkel om met haar seun te kommunikeer, want hy praat “frustrerend onbeholpe”: “Hy’t actually soos in hierdie besigheid, hierdie kind of venture wat jy ’n besigheid kan noem, maar dis ook nie actually eintlik dit nie, ennieway hy en twee ander ouens het dit soos in eintlik ge-initiate, hy sal haar soontoe neem, die premises is shit great, dis actually shit hot en die prospects is soos van yslik, as hulle net, as dit actually net, as dit nie was, dis soort van vast, die possibilities is endless, dis net soort van hierdie initial stumbling blocks, soos in obstacles, net erger.”\nMaria sukkel om die dood van haar suster, Sofie, te verwerk en bring onder meer besoek aan haar suster se man en aan die begraafplaas waar twee hawelose mense in een van die snaaksste tonele wat ek nog gelees het, haar palm lees. Soos in Ingrid se vorige romans, staan gesinsbande dus sentraal. Die gesinne is verbrokkel, kommunikasie is versteur en begrip vir gesinslede se optrede ontbreek. Familielede, lewend en dood, maak aansprake op ’n mens. Die karakters is sonder vaste verwysingspunte in die lewe (en sterwe) aan hul eie kompulsies en aan toeval oorgegee. Familielede, ander mense, ander lewende wesens, maak talle aansprake op ’n mens, maar begrip daarvoor bly uit en gevolglik laat die boek ’n mens met eindelose weemoedigheid. Terselfdertyd is ander mense, ander reisgenote in die lewe, ook vir ’n mens ’n aanspraak – in die betekenis van “aanspraak” as geselskap: kommunikasie waarsonder daar slegs skrikwekkende stilte is.\nOnderweg word Karl gewond (ook in ’n begraafplaas as hy foutiewelik as dwelmsmous aangesien word – soos Gert Garies in Magersfontein). Die grense tussen positief en negatief, normaal en abnormaal, verstaanbaar en onverstaanbaar, bewus en onbewus, sinvol en sinledig word deurgaans vertroebel. Uiteindelik kom die twee verhaallyne in Kaapstad op ’n vreemde plaas bymekaar. Maar daar is geen ontknopings en singewende insigte nie. Alle bestaan, alle “samesyn staan in die teken van uitwissing en eindigheid”. Die mens leef in ’n “leegte”. Aan hierdie leegte waarin die mens in ons tyd sigself bevind, gee Ingrid op meesterlike wyse uitdrukking.\nTydsbestuur: Die groot foute\nIs jy gereed vir ŉ groot gesin?\nWals met die verbeelding – 4 Januarie 2013


WIE WORD GERAAK? | Bipolere Ondersteuning\nIn die heel eerste plek word die persoon wat aan die siekte ly erg geraak deur die feit dat hy/sy gediagnoseer is met Bipolêre Gemoedsversteuring.\nDit is iets wat ons as ondersteuners altyd moet onthou, want ‘n mens kan so fokus op jou eie emosies en seer wat jy as ondersteuner ervaar, dat mens soms perspektief kan verloor en nie altyd dink oor hoe erg dit vir jou geliefde moet wees om aan die siekte te ly en dit te aanvaar nie en om dag vir dag daarmee saam te leef binne hulself nie.\nDit is partykeer goed om net weer perspektief te kry en jouself vir ‘n oomblik te distansieer van die ommiddelikke situasie en te besef dat jou geliefde vasgevang is in ‘n siekte wat sekere gedrag veroorsaak.\nIn die tweede plek is dit die naby mense van die person wat ly aan Bipolêre Gemoedsversteuring wat geraak word deur die siekte. Is dit jou broer of suster, jou ma of pa, ‘n oom of tannie, ‘n niggie of ‘n nefie, dalk is dit ‘n vriendin of vriend van jou, jou ou of meisie en helaas dalk is dit jou man of vrou saam met wie jy ‘n lewe deel wat ly aan Bipolêre Gemoedsversteuring?\nAs ‘n mens nie verstaan wat Bipolêre Gemoedsversteuring is nie, sal dinge vir jou glad nie sin maak nie. ‘n Persoon vir wie jy lief is, tree vreemd op, anders as van te vore. Of dalk is die person maar nog altyd half anders en verstaan jy nie regtig wat met hom/haar aangaan nie. Is hy/sy buierig, of dalk sku vir mense? Is daar sekere onderwerpe of mense wat sekere reaksies uitlok by jou geliefde, en voor jy jou kon kry het ‘n bom gebars en jy is nie regtig seker hoe jy jou te midde van dit alles bevind het nie?\nHierdie webwerf is dan juis gemik op die persone wat “indirek” geraak word deur Bipolêre Gemoedsversteuring van ‘n geliefde. Ek sit dit in aanhalingstekens want dit is eintlik ook maar direk wat jy geraak word deur die siekte, veral as jy baie na aan die persoon leef wat daaraan ly.


My tweede kans : Johan Dikshoorn | Groep7 eShop\nHome / NIE-FIKSIE/NON-FICTION: / Christelik / Christian / My tweede kans : Johan Dikshoorn\nMy tweede kans : Johan Dikshoorn\nSKU: 978-0-620-54430-9 Categories: Christelik / Christian, Memoir / Memoir, NIE-FIKSIE/NON-FICTION:\nMy tweede kans : Johan Dikshoorn quantity\nDistonia of enige bewegings steurnis is ‘n vrees aanjaende toestand wat mens tegelykertyd beangs, paniekerig en depressief maak. Die feit dat die oorsaak meeste van die tyd nie bepaal kan word nie en die hel waardeur mens gaan is verskriklik. Ek hoop dat my getuienis sal help om mense in te lig oor Distonia en hulle sal help om die toestand beter te verstaan en te hanteer. My begeerte is ook dat hierdie getuienis van my, mense wat moedeloos voel weer nuwe hoop asook krag sal gee om voort te gaan met die lewe en vrede en berusting te vind. Die mediese tegnologie is ver gevorderd, maar dit is net God alleen wat werklike genesing en bevryding bring.


NAMPO – Tief 'Speech'\nPosted byTief June 5, 2019 Posted inOpinies, reis, resensiesTags:agri show, agriculture, bothaville, john deere, landbou, nampo, products, south africa agriculture\nEk hoop dinge loop nog voor die wind? Al stel die Proteas ons so teleur.\nSo ŉ paar weke gelede, hier om en by die 14de Mei was ek vir ŉ paar dae so ŉ bietjie in die Vrystaat gewees.\nNee, ek was nie daar om by ŉ nooi te gaan vry nie of om die tyd in terug te gaan nie.\nEk was NAMPO toe!\nDie grootste landbou skou in Afrika. Mense van heide en verre kom om bietjie hier uit te stal of te ‘shop’. Daar was self ŉ landbou besighed uit Argentinië.\nBesighede het groot betaal om hier uit te stal. Die minimum was blykbaar R50 000 vir ŉ klein ou spasie in ŉ snikwarm saal.Groot besighede het vir spasie buitekant R100 000 betaal.Hier was 875 besighede. So werk uit hoeveel geld ingesamel is.\nDis nou plus parkering (R20 000) en verblyf (R10 000).\nOm my 25ste jaar in ‘The Land the Living’ te vier het ek besluit: Vanjaar is die jaar wat ek by Nampo uitkom. Ek hoor al so baie van NAMPO soos wat almal daaroor praat, as mens my vra om ŉ woord te maak met ‘N’…\nEk, my vader, my toekomstige swaerrie en my kleinsus (ons moes haar eers by die koshuis aflaai) het die Dinsdag oggend vroeër as tant Koek se honderhaan opgestaan en die langpad aangedurf. Na ons vir kleinsus vaarwel toegewens het vat ons die pad Bothaville toe.\nDie pad daarby Welkom het meer ‘potholes’ as regeringsbeloftes. Daar was oral mynhope langs die pad. Ek was nogal skrikkerig vir ŉ skielikke sinkgat. Wie sê daar is nie tonnels onder die pad nie?\nAs ons nie verby die mynhope ry nie, ry ons verby die massiewe mielielande. Groter as wat die boere in my ‘valley’ plant. Nie net mielies nie. Soja, sonneblomme, the works.\nOns kom uiteindelik by Bothaville aan. Ek sien net karre, tente en gazebos. “Raait,” dink ek, “hier is NAMPO nou.” Ek kyk toe gretig rond en soek parkeerplek. Gou kom ek agter dit is maar net ŉ vlooimark in die dorp om die plaaslike entrepeneurs ŉ ekonomiese hupstoot te gee. Die grote kom nog.\n10km buite die dorp op die R30 oppad Orkney toe lê die ware Jakob. Ek wou nog gaan kyk het na die dorp waar een van my gunsteling sitkoms afspeel, maar die tyd was te min.\nUiteindelik is ons daar. Dit lyk of die hele Pretoria hier is. Ek kry danksy my rolstoel lekker parkeerplek. Ek hoef ook nie R110 te betaal nie. Soms is dit ŉ bargain om in ŉ rystoel te wees.\nEk het nie lekker geweet wat om te verwag nie. Ek het iets tussen die Royal Show in Pietermaritzburg en die Innibos verwag.\nGlad nie. Dit was nog groter as albei feeste saam. Dit het my 2 dae gevat om by al die stalletjies en uitstallings in te loer. Die App wat ek op my foon het sê ek is oor die 13 km in my rolstoel rondgestoot. Dit vat nogal aan ŉ man se lyf.\nDie meeste produkte (so 90%) wat daar was het maar meer te doen gehad met landbou. Daar was trekkers, plant implemente, veiligheidstegnologie. ‘You name it’. Kyk bietjie hier wat daar alles was.\nDaar was baie produkte of hoe? As ek nou ŉ paar miljoene in die bank en ŉ vrugbare plaas gehad het, het ek ‘geshop tot ek ‘drop’. Landbou dek ŉ wye veld van bedrywe. Om te sien hoe baie sulke produkte of dienste in SA is, was verwonderend. Ek was totaal en al stom geslaan\nOral was lekker kos en yskoue koeldrank te kope. Ek het self vir Jonathan aka ‘Radio Raps’ by ŉ stal raakgeloop. Baie nice ou.\nMy gunsteling stalletjie was die Boerboel klere-stalletjie. Hulle vra goeie pryse vir goeie produkte.\nŉ Paar dinge wat ek wil noem\nJohn Deere bly maar koning. Oral waar ek gekom het, was daar iemand wat met ŉ John Deere-sak rondgeloop het. Ekself het ŉ paar rand daar gaan blaas.\nDie vee (beeste, skape, bokke) wat daar opskou was, was van topgehalte.\nDie hele terrein was rolstoelvriendelik. Selfs die badkamers vir gestremdes was mooi skoon gehou en onder streng bewaking dat niemand gou ingaan en…\nDie gees op die terrein was gesellig.\nNAMPO is die regte plek om ou vriende weer raak te loop. Of selfs mense wat in jou kontrei woon.\nNa al die gerondloop en kykery, gaan drink gerus ŉ bier in die biertuin. Ek beveel dit aan.\nDit is goed dat daar so baie nuwe tegnologie en metodes uitkom wat ons boere kan help. Dit wys ons boere in SA hoef vir niks en niemand terug te staan nie.\nDaar was baie jong mense en opkomende boere wat NAMPO bygewoon het. Dit is goed. Dat hulle blootgestel word aan landbou en al sy maniere. Hulle is die toekomstige boere. Ons kan nie sonder hulle nie.\nDit was nogal ŉ emosionele ervaring om by die Muur van Herinneing te staan- dit is ŉ muur met al die boere en plaaswerkers se name wat in SA vermoor is. Om mense se name te sien wat jy of jou familie en vriende ken is hartroerend.\nDaar was nie net stalletjies vir die boere nie. Gaan kyk op daardie lys wat ek vir julle gegee het. Daar is iets vir almal.\nOns het die twee aande in die Wel-Rie Gastehuis in Riebeeckstad geslaap. Vriende van ons het toe hulle laas jaar by Nampo was vir “besigheid” daar gebly. Hulle het hierdie plek voorgestel, want “dis net 20 minute se ry van die skougronde af.”\nHulle moes hard gevat het daai aand, want dit was ŉ uur en tien minute se ry! Kyk na my vorige post as jy my resensie oor die plek wil sien.\nDie Voorslag Restaurant en Kroeg is net langsaan en ŉ mens kuier lekker daar. Die mense laat jou sommer tuis voel. Die kos wat hulle bedien is lekker ‘pub food.’\nEk sien regtig uit na die volgende keer wat ek NAMPO bywoon. Ek raai almal aan om te minste keer te gaan.\nDankie NAMPO en die mense van Bothaville


WOORDE, EMOSIES & GEDAGTES (WEG) – Jonanda Burger\nWOORDE, EMOSIES & GEDAGTES (WEG)\nAugust 28, 2008 April 6, 2016 burgerjonanda\nDaar is twee planne vir ons lewe (Joh 10:10). God het ‘n goeie plan met elkeen van ons se lewe en ons moet in ooreenstemming met Hom kom aangaande die plan.\nDaar is drie dinge wat ons as gelowiges in ons lewe kan doen om die lewe wat God vir ons beplan, te leef. Ek noem dit ‘die weg’ (Woorde, Emosies en Gedagtes). Nie net om dié weg te volg maar ook weg met hartseer, weg met mismoedigheid, weg met depressie, weg met woede, weg met sonde of enige ander optrede of gevoel wat jou terug hou. Want Christus het alreeds al dié dinge vir ons gedoen en ons moet net in lyn kom met dit.\nWat ons dink (gedagtes) beïnvloed hoe ons voel en wat ons sê. Ons gevoelens (emosies) beïnvloed wat ons doen (optrede). As mens iets oor en oor doen word dit jou karakter en jou karakter bepaal jou toekoms/ bestemming (Rom 12:2).\nNie elke gedagte wat by ons opkom is die waarheid nie. Satan het ook ‘n plan vir ons lewe en dit is nie ‘n goeie plan nie (Joh 10:10). Hy plaas allerhande leuens in ons gedagtes met die hoop dat ons dit sal glo en daardeur in ooreenstemming met sy plan sal kom.\nIn 2Kor 10:3-5 staan daar dat hoewel ons in die vlees wandel, voer ons die stryd nie volgens die vlees nie; want die wapens van ons stryd is nie vleeslik nie, maar kragtig deur God om vestings te vernietig, terwyl ons planne verbreek en elke aanval wat opgewerp word teen die kennis van God, en elke gedagte gevange neem tot die gehoorsaamheid aan Christus,\nOns moet dus elke gedagte wat by ons opkom meet aan die waarheid van God en as dit nie ooreenstem met die waarheid nie moet ons dit weerstaan en deur die waarheid vervang. Ons vind die waarheid in die Bybel. Byvoorbeeld, as jy dink dat daar geen doel is met jou lewe moet jy dit weerstaan en met die waarheid vervang dat God jou al in jou moederskoot geroep het en ‘n doel met jou lewe het (Jes 49:1).\nAs jy ‘n nuwe lewe wil leef moet jy op ‘n nuwe wyse begin dink (Rom 12:2). As ons vyand (satan) ons gedagtes kan beheer kan hy ons bestemming hier op aarde beheer. Ons KAN kies waaroor ons wil dink en waaroor ons nie wil dink nie! Ons moet doelbewus ons gedagtes besig hou met die waarheid sodat dit nie leeg is vir satan om leuens daarin te plaas nie.\nKom in ooreenstemming met God. Die weg om nuut te dink is deur die Bybel te bestudeer en om daardie waarhede te oordink.\nNie alles wat ons voel is die waarheid nie. Byvoorbeeld, ek mag voel dat almal in die kamer van my skinder en dan misluk teenoor almal optree. Dit is egter glad nie die geval nie en my optrede veroorsaak dus dat ek goeie verhoudings met die mense misloop.\nOns moet nie toelaat dat ons emosies ons beheer nie maar ons moet ons emosies beheer. As ons toelaat dat ons emosies ons beheer sal ons nooit die persoon wees wat God bedoel het ons moet wees nie en sal ons nooit die bestemmings bereik wat God vir ons beplan nie.\nOns moet ook elke emosie opweeg teen die waarheid en as dit nie in lyn met God se Woord is nie na God neem en dit met Hom deel. In Fil 4:6-7 staan daar dat ons oor niks besorg moet wees nie, maar ons begeertes in alles deur gebed en smeking met danksegging bekend maak by God. En die vrede van God, wat alle verstand te bowe gaan, sal oor julle harte (gedagtes en emosies) en gedagtes (persepsies) die wag hou in Christus Jesus.\nNet soos dit belangrik is dat ons nie volgens ons emosies moet optree nie is dit net so belangrik dat ons nie ons emosies moet onderdruk nie maar met God deel sodat Hy vir ons die vrede kan gee om ons emosies stil te maak en reg op te tree. God het emosies vir ons gegee vir ‘n rede, om te waarsku iets is nie reg nie (soos die olie liggie van jou kar). Om dit te ignoreer of te onderdruk vat nie die emosie weg nie. Maar as ons dit met God deel gee Hy vir ons vrede.\nGod wil hê dat ons met wysheid moet optree. Wysheid sê wag totdat die emosies afgekoel het en kyk dan of dit die regte ding is om te doen. Die Bybel sê in Kol 3:15 dat die vrede van God in ons harte die deurslag moet gee. As ons dus nie vrede het oor ‘n saak moet ons nie optree totdat ons vrede het nie. Wysheid sê wag, emosies sê maak gou!\nOns KAN ook ons emosies beheer. Dink daaraan as jy baie kwaad is vir jou man en julle is besig met ‘n woordewisseling, dan hoor jy die dominee by die deur, jy tree nie lelik op teenoor die dominee nie maar groet vriendelik. Net so kan ons ook kies hoe ons wil optree ten spyte van ons emosies. Ons kan nie volgens die Gees wandel en volgens ons emosies op tree nie.\nVolgens Sp 18:21 is dood en lewe is in die mag van die tong; en elkeen wat dit graag gebruik, sal die vrug daarvan eet.\nOns woorde het nagevolge (Gal 6:7). As ons dood oor ons lewens uitspreek sal ons dood in ons lewens ervaar, as ons negatiewe dinge oor ons lewe uitspreek sal ons ‘n negatiewe lewe lei maar as ons die waarheid oor ons lewens uitspreek sal ons die lewe leef wat Christus gesterf het om vir ons te gee.\nOns moet besef dat daar krag in ons woorde is. Baie keer spreek ons wat ons voel op ‘n sekere oomblik oor ons lewens uit soos: “ek voel soos ‘n mislukking” maar wat ons voel is nie noodwendig altyd die waarheid nie. Ons moet die waarheid wat ons in die Bybel vind oor ons lewens uitspreek.\nOns gedagtes word ons woorde en dit is hoekom satan gedagtes in ons koppe sit want hy weet as ons dit as die waarheid neem, ons dit een of ander tyd oor ons self sal uitspreek en dit sal hom die oop deur in ons lewens gee om sy plan uit te voer.\nDie grootste versoeking in die lewe is om te praat oor wat ons voel en sien maar God wil hê ons moet praat oor die dinge wat Sy Woord sê oor ons en Hom. Dit beteken nie ons moet ons omstandighede ignoreer nie maar ons kan ons probleme oorwin en hoe jy praat tydens jou krisis het baie daarmee te doen. Byvoordbeeld, eerder om te kla oor die ekonomie kan mens erken dat dinge knyp gaan maar dat God nog altyd vir jou sorg en dat jy volle vetroue in God het om aan elkeen van jou behoeftes ryklik te voorsien (Mat 6:25-33 / Fil 4:19).\nOns moet elke dag God se Woord doelbewus oor ons lewens uitspreek as deel van ons daaglikse geestelike dissipline. Wat ons hoor beïnvloed ons geloof (Rom 10:17). Hoe meer ons iets hoor, hoe meer glo ons dit. As ons elke dag Woord oor ons lewe uitspreek sal dit ook ons gedagtes vernuwe sodat ons anders kan begin optree. Die Woord van God is die swaard teen satan en die magtigste wapen wat ons kan gebruik.\nRaak bewus van wat jy sê, begin in lyn met God se Woord praat en Sy waarhede oor jou lewe uitspreek. Dit sal jou lewe in lyn bring met God se plan vir jou lewe.\nDit is dus baie belangrik dat ons God se wil en plan moet ken en daarvolgens dink, praat en ons emosies in lyn daarmee bring.\nHealthy mind :: Gesonde gedagtesBerading, Groei, Vryheid\nPrevious Article HOU VAN JOUSELF – DIT IS ‘N OPDRAG!\nNext Article OM GOD INTIEM TE KEN


Blomtyd in die Weskus Nasionale Park - Voertaal\nBlomtyd in die Weskus Nasionale Park\nIzak de Vries Reizen 2020-10-09\nBlomme en blou see.\nOns land se weskus is mooi, maar vir ongeveer ses weke per jaar is dit fabelagtig.\nWanneer dit blomtyd is, sien ’n mens skoonheid vanaf Worcester tot in Springbok – jy kan gewoon maar kuslangs ry; iewers gaan jy plate blomme sien.\nDit is moeilik om die kleure in woorde vas te vang. Selfs foto's help net ten dele.\nVir diegene wat nie dae lank kan reis nie, sou ek die Weskus Nasionale Park aanbeveel. Dié park, ongeveer twee uur se ry van die Kaap af, is die moeite werd om enige tyd van die jaar te besoek, maar in Augustus en September is daar ’n gedeelte, op ’n klein skiereiland, wat die mooiste blommeprag bevat wat ’n mens jou kan indink. Daardie gedeelte, bekend as Postberg, word afgesper en is vir die grootste deel van die jaar nie toeganklik nie.\nVir Postberg is vroeg opstaan die moeite werd!\nWanneer dit blomtyd is, word Postberg vir ’n beperkte aantal motors per dag oopgestel. Toelatings tot daardie deel van die park gebeur reg deur die dag, maar dit is veiliger om vroeg op te staan en seker te maak dat jy nie té laat opdaag en weggewys word, of baie lank moet wag nie.\nHoe naby sal jy dit aan ’n elandbul waag?\nDaar is goeie nuus vir diegene wat fiks is: Die park laat stappers en fietsryers toe. ’n Mens kan dus ure lank daar stap of fietsry, ook op plekke waar motors nie mag kom nie. Met dapper en stapper is dit ook maklik om redelik naby sebras, elande en rooihartebeeste te kom. Fotograwe, neem kennis. Jy sien ook makliker die kleiner wildsoorte soos duikers en vaalribbokke raak as jy nie in ’n staalkokon is nie.\nOok blomme is makliker om af te neem buite ’n motor.\nSelfs al is jy nie fiks genoeg vir stap of fietsry nie, bied die park baie. Neem jou tyd. Pak ’n mandjie eetgoed en word rustig.\nLangebaan, die dorp aan die noordekant van die park, is langs ’n natuurlike strandmeer geleë. Die strandmeer strek noord tot by Saldanha se natuurlike hawe, en suid lê ’n groot gedeelte daarvan in die Weskus Nasionale Park.\nDie strandmeer is baie groot.\nBesoekers wat die park vanuit Langebaan binnegaan, ry dus om die strandmeer om by Postberg uit te kom.\nDie strand aan die binnelandse water pragtig.\n’n Mens kan ver stap op die stil, wit strande van die meer. Daar is huisbote wat ’n gesin kan huur, en op verskeie plekke is braaigeriewe aangebring vir dagbesoekers om ’n vleisie op die kole te kry. Oorkant die duin is die see rof en die water koud. Hier sien ’n mens soms walvisse en dolfyne.\nVoëlkykers het baie om oor opgewonde te raak. Duisende flaminke kom soms saam in die vlak water.\nVoëlkykers moet ook tyd maak om die vele skuilings te besoek, want daar is verskeie waadvoëlspesies wat in en om die strandmeer voorkom. In September begin die trekvoëls uit die noorde opdaag; Maart sal hulle weer terugvlieg Europa toe. Neem ’n verkyker en ’n lang kameralens, raak rustig en geniet die geveerdes.\nDie suidelike deel van die meer vorm ’n natuurlike soutwatervleiland wat ander voëls lok, en in die strandveld om die water, ’n belangrike ekosisteem vir plante, sien ’n mens talle ander voëlspesies, soos bokmakieries, korhane en volstruise. Die park se voëllys is 282 inskrywings lank.\nDie veelheid voëls, die plante en die vleilande word fyn bestuur en internasionaal erken. In 1973 is die gebied as ’n mariene bewaringsgebied verklaar en in 1985 het dit ’n nasionale park geword. Op 25 April 1988 is dit onder die Ramsarkonvensie as ’n wêreldbewaringsgebied verklaar.\nAan die suidpunt van die strandmeer is die Geelbek Restaurant. Hulle kos is keurig. Gaste kan tradisionele disse eie aan die Kaap verwag. Hulle wynlys is besonders en het al groot pryse gewen.\nDie huisies in die park wat gehuur kan word.\nSou ’n mens die blomme en die voëls ten beste wou geniet, is dit die moeite en geld werd om oor te slaap in die park, of in een van die talle gastehuise in Langebaan.\nEnige tyd van die jaar kan ’n mens dae om verwyl in die Weskus Nasionale Park, maar om dit tydens blomtyd te ervaar, is ’n belewenis.


Verslae oor my jong huwelik - INTIEM\nEk was nie eens bewus daarvan dat daar probleme in my huwelik is nie. Toe my man begin het om sy foon op te pas, het ek die vermoede gekry daar is iemand anders. Ek het hom daaroor gevra en daarna het ons onophoudelik begin baklei oor alles. Ek het ook hiper-jaloers geword en alles het agteruit begin gaan.\nDit is my man se beste vriend se vrou. Ek het met haar gaan praat en gesê hoe ek voel oor die feit dat sy altyd met hom speel en dat dit my seermaak. Die volgende aand het my man by die huis gekom en gesê dat hy na hulle toe trek. Ek was verpletter. Ek het bly smeek en soebat, maar hy weier om na enigiets te luister of om my nog ’n kans te gee.\nDie dame wat vir ons werk, werk ook vir die vrou en het my vertel dat sy my man al twee keer daar gesien kuier het (daar is moontlik ander kere ook), en dat hulle buite gaan kuier en die deur sluit sodat sy nie weet wat aangaan nie. Ek het hom daaroor gevra en hy het my uitgeskel. Hy het gesê ek moet glo wat ek wil – hy is klaar met my, want my jaloesie het hom weggedryf en my ma het ingemeng deur hom te vra wat tussen hom en die vrou aangaan.\nHy wil met niks of niemand praat nie, en die vriend sê sy vrou en my man sal dit nooit aan hom doen nie. (Sy hét hom al voorheen verkul en het selfs ’n kind by ’n ander man. Sy het meer as een keer geïnsinueer dat dit my man se kind is.)\nEk is verpletter, want ek glo nie aan egskeiding nie, maar ek is in ’n tweestryd. Hy wil my glad nie meer hê nie en hy wil net by hulle wees. Hy wil nie eers met my of ons dominee praat nie. Ons is nog nie eens twee jaar getroud nie. Ek weet nie meer watter kant toe nie, ek kan nie meer die verwerping en vernedering hanteer nie.\nHy het altyd gesê hy sal my nooit seermaak of verneuk nie. My hart is in stukke en ek sukkel om sin te maak uit alles. Maar steeds baklei ek daarvoor – al het hy my seergemaak en al gaan hy net aan asof daar nooit iets tussen ons was nie en asof ’n huwelik glad nie so ’n groot verantwoordelikheid is nie.\nKobus en Linda Pauw, verhoudingsafrigters, antwoord:\nOns is saam met jou hartseer oor hierdie situasie en wil jou bedank vir die opregtheid en openlikheid van jou vraag.\nDit is duidelik dat jy alles in die stryd werp om julle huweliksverhouding te laat werk en dat jy tot groot uiterstes sal gaan om julle huwelik te red. Ons het egter al oor die jare geleer dat dit twee persone neem om ’n huwelik te laat werk.\nJy is besig om alles in die stryd te werp en dit is duidelik dat hy geensins belangstel om hierdie verhouding te laat werk nie. Ons dink ook dat die mense by wie hy bly en die ander vrou hom heel waarskynlik opsteek om nie verder met julle verhouding voort te gaan nie.\nSolank as wat hy onder hierdie invloed is en nie bereid is om enige hulp van enige aard te ontvang nie, gaan hy ook nooit sy skuld erken nie. Hy sal in hierdie situasie die skuld op jou projekteer. Jy mag dalk ’n aandeel hê waarvan jy nie bewus is nie, alleenlik omdat hy dit nooit aan jou gekommunikeer het nie. Dit is egter nie die probleem nie, want jy is meer as bereid om hulp te kry en te erken waar jy foute gemaak het.\nOm hulp vir julle huwelik te kry, moet jou man ook daardie hulp wil hê. Niemand kan hom in ’n helingsproses in dwing nie. Die probleem is dat die Here dit ook nie doen nie. Hy het ons as mense ’n vrye wil gegee en Hy plaas elke dag twee keuses voor ons neer. Die een van lewe en die ander van dood. Ons het die keuse. As jou man nie die lewe kies nie, kan niemand hom daarin forseer nie. Dit is die slegte deel van die antwoord.\nOns weet en hoor jy wil dit laat werk, maar as hy nie wil nie, stel jy jouself aanhoudend bloot aan vernedering en pyn. Jy moet ook na jouself begin kyk in hierdie situasie.\nOns glo ook dat daar niks is wat vir die Here onmoontlik is nie, so hierdie situasie kan vir seker op ’n bonatuurlike manier omdraai, maar as ons met mense-oë kyk, weet ons nie of hy met die verhouding wil aangaan nie.\nOns voorstel is dat jy moet ophou om hom te vra om deel te neem aan die proses. As jy só aanhou, kan dit vir hom lyk of hy die hef in die hand het en kan maak soos hy wil. Hy sal dan ook nie die negatiewe in sy bestaande situasie raaksien nie en eerder daar wil bly. As hy egter besef dat jy nie meer só aanhou nie, sal hy dalk besef dat hy besig is om iets baie kosbaars te verloor.\nHy sal dan dalk weer dink oor waarmee hy besig is en dan is sy ore dalk net meer oop vir die stem van die Heilige Gees. Wees ook versigtig dat jy dalk nie só in die pad van die Heilige Gees staan dat hy nie die Here kan hoor nie. Jou bedoelings is absoluut suiwer, maar hy kan dalk voel dat jy vir hom preek.\nIn hierdie geval is daar vir jou twee moontlikhede:\n1. Besluit om aan te stap en weet dat jy alles probeer het wat menslik moontlik is om die huwelik te red, maar dat hy teen hierdie proses gekies het.\n2. Jy kan besluit om te bly en slegs te bid, en die Here te vra dat jou man se oë sal oopgaan vir die waarheid en dat hy die verkeerdheid van sy paaie sal besef. Hierdie tweede keuse kan egter baie jare neem en jy kan baie seerkry in hierdie proses. Ons glo egter dat die keuse by jou lê.\nPreviousMaak só memories vir jou huwelik\nNextInenting teen Menslike Papilloma virus (MPV)